
A V I Z
asupra proiectului de Lege pentru modificarea şi completarea
Legii apelor nr.107/1996


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată cu nr.P.L.X 114 din 1 martie 2006, pentru aviz la Comisia pentru administraţie publică, amenajarea teritoriului şi echilibru ecologic, cu proiectul de Lege pentru modificarea şi completarea Legii apelor nr.107/1996.



Propunerile pentru modificarea şi completarea legii se referă la limitarea exploatării de produse de balastieră din albiile râurilor în zonele în care este necesară reprofilarea albiei şi regularizarea scurgerii apelor.



Proiectul de lege a fost avizat favorabil de Consiliul Legislativ cu nr.1687 din 25 noiembrie 2005.



Proiectul de lege a fost adoptat de Senat, cu amendamente, în şedinţa din 23 februarie 2006.



Examinarea proiectului de lege a avut loc în şedinţa comisiei din data de 21 martie 2006.



În urma dezbaterilor, membrii comisiei au hotărât să avizeze favorabil proiectul de lege în forma adoptată de Senat.



Prin obiectul de reglementare şi conţinutul său, proiectul de lege face parte din categoria legilor organice.



Potrivit prevederilor Constituţiei României, republicată, Camera decizională pentru acest proiect de lege este Senatul.
PREŞEDINTE,

Dan Ioan Popescu

Expert,

Daniel Bădina

